
Z A P I S N I K

17. sjednice Vijeća Mjesnog odbora Knežija, održane 18. listopada 2022. u prostorijama Mjesnog odbora Knežija, Albaharijeva ulica 2, s početkom u 19:05 sati

NAZOČNI ČLANOVI VIJEĆA:
Toma Bošnjak, Jelena Holy, Davor Nikolić, Snježana Prpić Rudić, Zrinka Vrbanus Bajdak, Valentina Knežević, Marija Vulić, Jan Mickovski,
 
NENAZOČNI ČLANOVI VIJEĆA: Tomislav Stančić
OSTALI NAZOČNI: Nema

Predsjedava: Valentina Knežević, predsjednica Vijeća.
Zapisnik vodi: Marija Vulić, potpredsjednica Vijeća
	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora Knežija.

	Vijeće jednoglasno prihvaća tekst Zapisnika 16. sjednice Vijeća Mjesnog odbora Knežija, održane 15. rujna, 2022., bez izmjena.

	Na prijedlog predsjednice Vijeće jednoglasno utvrđuje

DNEVNI RED:

1. Korištenje prostora Mjesnog odbora Knežija:
a) produljenje postojećih odobrenja za povremeno korištenje prostora
b) povremeno korištenje prostora – novi korisnici
2. Postava stupića na križanju Papove ulice i Ulice Ludovika Zelenka
po zahtjevu M.N.
3. Postavljanje prometnog ogledala na križanju Karinske i Omiške ulice
po zahtjevu T.K.
4. Realizacija projekta semaforizacije pješačkog prijelaza na Savskoj cesti kod 
Veslačke ulice
5. Realizacija projekta optimizacije rada semafora na raskrižju Zagrebačka avenija - Savska cesta – Slavonska avenija 
6. Pitanja, prijedlozi i obavijesti

Ad 1. Korištenje prostora Mjesnog odbora Knežija
a) produljenje postojećih odobrenja za povremeno korištenje prostora
Članovi Vijeća primili su pisani materijal uz poziv
Predsjednica usmeno informira nazočne o predmetu rasprave i odlučivanja
U raspravi sudjeluju svi članovi Vijeća
Nakon rasprave Vijeće jednoglasno donosi:

Z A K L J U Č A K
o produljenju Odobrenja za povremeno korištenje prostora
                                                            Mjesnog odbora Knežija
1. Vijeće Mjesnog odbora Knežija suglasno je da se odobrenjima za povremeno korištenje prostora Mjesnog odbora Knežija, koja su izdana korisnicima na određeno vrijeme u trajanju do 31. listopada 2022., produlji rok do 30. lipnja 2023. 

2. Sukladno navedenome, korisnici prostora Mjesnog odbora Knežija koristiti će prostor po već utvrđenom rasporedu i prema terminima u izdanim odobrenjima u trajanju do 30. lipnja 2023.
3. Zaključak dostaviti korisnicima prostora Mjesnog odbora Knežija i Gradskom uredu za mjesnu samoupravu, civilnu zaštitu i sigurnost.

b) povremeno korištenje prostora udruga Klapa Ćakulone
Članovi Vijeća primili su pisani materijal uz poziv
Predsjednica usmeno informira nazočne o predmetu rasprave i odlučivanja
U raspravi sudjeluju svi članovi Vijeća
Nakon rasprave Vijeće jednoglasno donosi:

Z A K L J U Č A K
1. Udruzi Klapa Ćakulone, odobrava se povremeno korištenje prostora u objektu Mjesnog odbora Knežija, Albaharijeva ulica 2, u terminima: ponedjeljkom od 19:00 - 22:00 sata i četvrtkom od 20:00 – 22:00 sata (prostorija 5) i teče od 2. studenoga 2022. do 30. lipnja 2023. godine.
2. Prostor iz točke 1. ovog zaključka udruga Klapa Ćakulone koristit će bez naknade.
3. Udruga Klapa Ćakulone obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.

c) povremeno korištenje prostora Mjesno duhovno vijeće Bahaiija
Članovi Vijeća primili su pisani materijal uz poziv
Predsjednica usmeno informira nazočne o predmetu rasprave i odlučivanja
U raspravi sudjeluju svi članovi Vijeća
Nakon rasprave Vijeće jednoglasno donosi:

Z A K L J U Č A K
1. [bookmark: _Hlk117074995]Mjesnom duhovnom vijeću Bahaiija, odobrava se povremeno korištenje prostora u objektu Mjesnog odbora Knežija, Albaharijeva ulica 2, u terminu: petkom od 17:00 do 21:00 sat (prostorija 5) i teče od 2. studenoga 2022. do 30. lipnja 2023. godine.
2. Prostor iz točke 1. ovog zaključka Mjesno duhovno vijeće Bahaiija koristit će bez naknade.
3. Mjesno duhovno vijeće Bahaiija obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.

Ad 2. Postava stupića na križanju Papove ulice i Ulice Ludovika Zelenka po zahtjevu M.N.
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:

Z A K LJ U Č A K
1. Vijeće Mjesnog odbora Knežija razmatralo je prijedlog M. N. vezano za postavu zaštitnih stupića na križanju Papove ulice i Ulice Ludovika Zelenka nasuprot trgovine DM kod južnog pješačkog prijelaza. 

2. Vijeće predlaže da nadležni Gradski ured za prostorno uređenje, izgradnju Grada, graditeljstvo, komunalne poslove i promet, Sektor za promet izvrši izvid na predmetnoj lokaciji te utvrdi opravdanost zahtjeva.
3. Ovaj zaključak dostaviti Gradskom uredu za mjesnu samoupravu i Vijeću Gradske četvrti Trešnjevka-jug .

Ad 3. Postavljanje prometnog ogledala na križanju Karinske i Omiške ulice
po zahtjevu T.K.
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:

Z A K LJ U Č A K
1. Vijeće Mjesnog odbora Knežija razmatralo je podnesak T. K. koji predlaže postavljanje prometnog ogledala na križanju Omiške i Karinske ulice.
2. Vijeće predlaže da nadležni Gradski ured za prostorno uređenje, izgradnju Grada, graditeljstvo, komunalne poslove i promet, Sektor za promet izvrši izvid na predmetnoj lokaciji te utvrdi opravdanost zahtjeva.
3. Zaključak dostaviti Vijeću Gradske četvrti Trešnjevka – jug.

Ad 4 Realizacija projekta semaforizacije pješačkog prijelaza na Savskoj cesti kod
Veslačke ulice
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće donosi:

Z A K LJ U Č A K
1. Vijeće Mjesnog odbora Knežija je razmatralo podnesak Gradskog ureda za obnovu, izgradnju, prostorno uređenje, graditeljstvo, komunalne poslove i promet vezano za davanje mišljenja na prijedlog za realizaciju projekata:
- Semaforizacija pješačkog prijelaza na Savskoj cesti kod Veslačke ulice
2. Vijeće nije suglasno sa prijedlogom realizacije projekta semaforizacije pješačkog prijelaza na Savskoj cesti kod Veslačke ulice.
3. Ovaj zaključak dostavlja se Vijeću Gradske četvrti Trešnjevka-jug.

Ad 5 Realizacija projekta optimizacije rada semafora na raskrižju Zagrebačka avenija -
Savska cesta – Slavonska avenija
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:
                                                          
Z A K LJ U Č A K
1. Vijeće Mjesnog odbora Knežija je razmatralo podnesak Gradskog ureda za obnovu, izgradnju, prostorno uređenje, graditeljstvo, komunalne poslove i promet vezano za davanje mišljenja na prijedlog za realizaciju projekata:
- Optimizacija rada semafora na raskrižju Zagrebačka avenija – Savska cesta – Slavonska   
   avenija
2. Vijeće je suglasno sa prijedlogom realizacije projekta optimizacije rada semafora na raskrižju Zagrebačka avenija - Savska cesta – Slavonska avenija
3. Ovaj zaključak dostavlja se Vijeću Gradske četvrti Trešnjevka-jug.


Ad 6 .Pitanja, prijedlozi i obavijesti 
	Predsjednica Vijeća usmeno informira članove vijeća o akciji dobrovoljnog darivanja krvi koja će se održati u prostorijama Mjesnog odbora Knežija, Albaharijeva 2 u četvrtak 20.10.2022. od 15-18 sati.
	Također, informira vijećnike početku radova u Prozorskoj ulici, i ulici Ludovika Zelenka, te o završetku radova u parku u Bazjančevoj ulici.

		

Dovršeno u 19:45 sati.

KLASA: 024-08/22-003/2045
URBROJ: 251-13-11-15-22-2
Zagreb, 18. listopada 2022.

Zapisnik sastavila: 							
    Marija Vulić          

                                 			                                                  Predsjednica
                        Vijeća Mjesnog odbora 
            Knežija

[bookmark: _GoBack]                         Valentina Knežević, v.r.

